I kyntu u ADGP hajrong ki kaam chah thok poisa lyngba ka phone – Wyrta\nI kyntu u ADGP hajrong ki kaam chah thok poisa lyngba ka phone\nShillong: U Additional Director General of Police (CID), Meghalaya, Shillong u B.L. Buam da pyntip u wa ha kini ki sngi, boon ki bru paidbah wa yoh phone na ki bru wa kam toh kiwa kreh Bank/Insurance kiwa paan yutip chaphang ki ATM/DEBIT/CREDIT Card kam ki CVV number, ki 4 Digit Pin Number, ka Expiry Date ka Card wa ki One Time Password (OTP) wa poi ha ki phone yow yoh laad ki u sai tooh ya ka poisa na ki Bank Account ki paidbah.\nKamtæ da kyntu ya ki paidbah wa ym hoi u chah pynbiej ha kam kini ki jaitbru wei kamjooh ki Bank/Insurance Company ym jooh phone ki cha ki Customer yong ki wei lada em kat iwa em da phah ki dei thoh.\nDa pyntip u leh wa lada em wa chem ya kiwon kiwon kiwa booh ya ki dur wa ki Video khlem akor ha ki Social Media wow pyntip ki wut wut cha ki pulit lyngba ka website www.cybercrime.gov.in kawa da sdang da ka Ministry of Home Affairs. Heijooh i por ye leh u pyntip cha ki Police Station wa cha ka Cyber Assistance Cell (CID) Meghalaya, Shillong.\nYe leh u phone ha kini ki number 0364-2504001, +91-9402519391, Email ID: [email protected]\nChah kem uwi wa suba pynkreh paar mooyong hei thaw wa chah kset 13 ngut